Torres do Comareiro | Patrimonio Galego\nTorres do Comareiro\nCatalogouno Manuel Rial o Nov 22, 2011 • 9:01 p.m. • 1 comentario\nParroquia: Serramo (San Sebastián)\nLugar: Comareiro, O\nAs Torres de Comareiro son un Pazo construído no século XVI. A día de hoxe non conserva o seu elemento máis característico: as súas torres. O abandono deixouno nunha completa ruína. Hoxe é un edificio de planta rectangular alongada reconstruído por cada propietario como lle deu a gana. Así, distínguense dúas partes ben diferenciadas polo tipo de materiais de construción: a primeira de sillares de granito de cantería e outra con mampostería de granito. A cuberta por un lado é tellado, pois ten tella, pero polo outro está cuberto de uralita.\nMalia isto, aínda conserva elementos propios da arquitectura pacega: cornixas molduradas, unha fiestra en arco de medio punto e unha porta -no lado este- rematada en arco de medio punto de grandes doelas. Tamén conserva unha sinxela cheminea de cantería sen elementos decorativos.\nNa recuperación do lugar atopouse o escudo de armas onde se representan lobos e unha árbore sobre unha ponte de tres arcos.\nO fundador do vínculo de Comareiro (1580) foi Gonzalo de Pazos e Señoráns. Logo sucedeuno Gómez de Rioboo Vilardefrancos, capitán e meiriño dos condes de Altamira en Vimianzo. Os seus descendentes tiveron relación coa casa de Trasariz (Vimianzo) e co pazo de Xora (Treos-Vimianzo).\nLEMA SUÁREZ, X. Mª e VVAA (2010),Terra de Soneira, no corazón da Costa da Morte. Xerais, Vigo\nAnterior Ben CulturalMámoa da Necrópole de Caxadas 1 Seguinte Ben CulturalBrañas de Laíño e Veiga de Lestrove\nComo información complementaria, a páxina do pxom de Vimianzo que recolle este Ben.\n(páxina 5 de 6). Un saúdo


Rianxo celebra o Nadal ao seu xeito coa axuda dun gran apalpador\nBarbanza: Rianxo celebra o Nadal ao seu xeito coa axuda dun gran apalpador\nUnha carpa con obradoiros e actuacións diversas funcionará na praza Castelao do mércores ao sábado\n19/12/2018 14:27 h\nO alcalde de Rianxo, Adolfo Muíños, e a concelleira Adelina Ces presentaron hoxe Nadal ao noso xeito, a proposta lúdica do Concello para animar as festas. Xunto a eles estará un apalpador xigante, de dou metros e medio de altura, que se converterá no protagonista das actividades que, coma en anos anteriores, estarán dirixidas por Nelson Quinteiro. O epicentro será unha carpa instalada na praza Castelao, a onde o gran apalpador regresará sempre despois das súas excursións, nas que estará arroupado por formacións coma os gaiteiros Prima de Buxo, as cantareira Bulideiras, o colectivo Máis Cantos de Marín, Río de Anxo ou a Banda do Patajullo.\nTamén no interior da carpa, que funcionará do 26 ao 29, se desenvolverán unha serie de actividades dirixidas fundamentalmente ao cativos. Entre as máis importantes está unha sesión de contos con Anxo Moure e Servando Barreiro (martes, 18.00 horas); o concerto de Lydia Botana (martes, 18.30); a actuación de Paco Nogueiras, que chegará co seu espectáculo Brinca vai (mércores, 18.30); o espectáculo musical do propio Nelson Quinteiro (sábado, 17.00); e o concerto de Tino Baz, autor da panxoliña contemporánea de maior éxito, Os pitiños (sábado, 18.30).\nA carpa tamén será un lugar de aprendizaxe, pois dará cabida a diferentes obradoiros. Baile tradicional e interpretación de panxoliñas son algúns dos que están planificados. E mesmo contará cun pequeno mercado de produtos artesanais, boa parte deles feitos en Rianxo. Xogos e sorpresas completarán unha oferta lúdica que onte foi presentada polo rexedor, Adolfo Muíños, e pola concelleira de Desenvolvemento Local, Adelina Ces, quen destacou o marcado carácter galego da iniciativa: «Quixemos convertela en algo máis noso, o que influirá incluso na decoración da carpa e nos vestiario dos músicos e dos bailaríns».\nMáis alá desta carpa, haberá máis actividades na vila. Para o 31 hai programada unha festa de Fin de Ano, que incluirá unha actividade solidaria de zumba ás 12.30, e o día 7, superada xa a máxica visita dos Reis Magos, Os Bolechas chegarán a Rianxo co espectáculo Nadal no polo norte.


CATRO POSITIVOS MÁIS ELEVAN A 18 OS CASOS DE CORONAVIRUS DA COMARCA DE A MARIÑA\nA Consellería de Sanidade informa que, nestes momentos, segundo as probas realizadas, confírmanse outros catro casos positivos de persoas afectadas por Covid-19 na comarca de A Mariña, o que eleva a 18 o número total de casos detectados nesta zona pola Plataforma de Vixilancia e Control Epidemiolóxica e polos Servizos de Medicina Preventiva e Saúde Pública do Sergas.\nO primeiro caso de infección por Covid-19 detectouse na tarde do pasado martes no concello de Xove. A partir desta confirmación inicial, fíxose un rastrexo e analizáronse todos os contactos das persoas que se foron vendo afectadas. Ata o momento, mediante as probas realizadas, confírmase a existencia de 18 positivos en Covid-19 (incluido o caso inicial). Aínda hai estudos pendentes de obter o resultado.\nDesde a detección do primeiro positivo, activouse de forma inmediata o protocolo de seguimento e realizáronse as probas PCR a todos os contactos estreitos deste positivo e dos sucesivos, actuacións que se seguen a desenvolver nestes momentos, pois tanto a Consellería de Sanidade como o Servizo Galego de Saúde seguen a investigar e a rastrexar todos os contactos dos novos positivos, así como a adoptar todas as medidas necesarias para o eficaz control do brote.\nO departamento sanitario da Xunta de Galicia avalía a posibilidade de que os dous focos de Covid-19 activos na comarca de A Mariña, o de Burela e o de Xove, estean relacionados entre sí, polo que segue a investigar todas as posibles relacións entre eles para determinar este feito.\nDos 18 casos positivos a maioría son asintomáticos ou presentan síntomas de carácter leve, e teñen a obriga de gardar corentena durante 14 días. Unha das persoas con resultado positivo está ingresada no Hospital Público da Mariña. Do mesmo xeito, as persoas cuxas probas deron resultado negativo permanecerán en seguimento no seu domicilio, asesorados pola Plataforma de Vixilancia Epidemiolóxica e os Servizos de Medicina Preventiva e Saúde Pública do Sergas.\nA Consellería de Sanidade leva rastrexado ata o momento a máis dun cento de persoas relacionadas con este brote e séguense a investigar posibles novos contactos.\nO xerente da área sanitaria de Lugo, A Mariña e Monforte de Lemos, Ramón Ares Rico, asegurou que o departamento sanitario da Xunta actuou con dilixencia e rapidez dende o primeiro momento en que se detectou un caso positivo, coa fin de controlar o antes posible o brote. Tamén destacou a capacidade do equipo de mostras para realizar todas as probas que sexan necesarias, de forma rápida, así como a capacidade asistencial que ten o Hospital Público da Mariña e os centros de saúde da comarca para a atención de todos os usuarios.\nDende o Sergas queremos destacar o correcto funcionamento dos protocolos de vixilancia e control e lembrar á ciudadanía a necesidade de continuar a aplicar as medidas hixiénico-sanitarias establecidas desde o inicio da pandemia do coronavirus, poñendo especial énfase na necesidade de empregar sempre as máscaras, naqueles espazos onde non é posible gardar a distancia de seguridade social.


OS CONCELLOS DE SANTIAGO, TEO E AMES PASAN AO NIVEL MÁXIMO DE RESTRICIÓNS\nO subcomité clínico que fai seguimento da evolución da covid-19 en Galicia vén de acordar, na súa reunión de hoxe, elevar ao nivel máximo as restricións aos concellos de Santiago de Compostela, Ames e Teo, logo de analizar a súa situación epidemiolóxica. Deste xeito os tres concellos formarán unha amendoa perimetral con restrición de mobilidade, tendo que rexerse pola normativa deste nivel referida á hostalería, actividades culturais e deportivas, xuntanzas en lugares de culto, etc.\nAsí o informou o conselleiro de Sanidade, Julio García Comesaña, en rolda de prensa onde estivo acompañado pola directora xeral de Saúde Pública, Carmen Durán Parrondo e o xerente de Sergas, José Flores Arias.\nA Consellería decidiu tamén subir ao nivel medio alto aos concellos da Coruña, xunto con Arteixo, Cambre e Culleredo, que formarán un perímetro conxunto. O mesmo sucederá cos concellos de Ourense e Barbadás.\nO conselleiro de Sanidade, Julio García Comesaña, comunicou que o subcomité decidiu manter o peche perimetral de toda a comunidade autónoma, que tiña previsto rematar o día 11, durante todo o mes de xaneiro á vista da incidencia que a covid-19 está tendo nos concellos do norte de Portugal. Así mesmo indicou que, de acordo coa consellería de Política Social, decidiuse blindar as residencias sociosanitarias, que agora mesmo están en plena campaña de vacinación, restrinxindo ás visitas. Ademais quedarán suprimidas as saídas dos centros aos residentes.\nDurante os vindeiros días vanse incrementar ademais o número de cribados. Así, na próxima semana vaise realizar un cribado poboacional en Bueu, coma o que se levou a cabo hoxe na Illa de Arousa, e tamén haberá unha especial incidencia nos cribados a estudantes, xa que se levarán a cabo probas nos colexios maiores en colaboración coas universidades. Así mesmo, os universitarios que regresen dos seus lugares de orixe, logo de pasar as vacacións de Nadal, ás cidades onde estudan, poderán de novo inscribirse no rexistro de viaxeiros para solicitar que se lles faga unha PCR.\nTodas estas medidas publicaranse no Diario Oficial de Galicia de hoxe e entrarán en vigor ás 00,00 horas do sábado.\nO conselleiro incidiu na importancia de non baixar a garda, lembrando que a loita onra a covid-19 é longa pero necesaria. Neste senso fixo un chamamento ao autoconfinamento nos vindeiros días, pedindo a poboación que non saia da casa se non é imprescindible e limitando todo o posible á vida social. García Comesaña agradeceu aos galegos que están a cumprir as normas o seu esforzo, mentres que lamentou profundamente que aínda haxa quen decida ignoralas, tal e como o demostran as denuncias que houbo no Nadal pola celebración de festas e botellón.\nO vindeiro martes haberá unha nova xuntanza, neste caso do comité clínico onde se poderían tomar novas medias na hostalería, ante a evolución da situación actual.


Editorial Galaxia | Presentación de "Monte pindo", na Fervenza do Ézaro\nPresentación de “Monte pindo”, na Fervenza do Ézaro\nO domingo 16 de xaneiro, celebrarase, ás 11:30 h, na Fervenza do Ézaro, a presentación de Monte pindo. Historias e lendas do Olimpo Celta, de Laura Suárez.\nAcompañando a autora, estarán o alcalde do Concello de Dumbría, José Manuel Pequeño, e Francisco Castro, director xeral de Editorial Galaxia.\nO Monte pindo é coñecido como o Olimpo Sagrado dos Celtas pola gran cantidade de lendas e historias que o rodean. Neste álbum, escrito e ilustrado por Laura Suárez, atopamos todas as claves para comprender cada un dos momentos do Pindo, dende como se formou ata como se desenvolveu a vida de Galicia nel. Este libro está ateigado desas lendas, das súas historias e os seus segredos… atesourando a maxia e o encanto dun dos montes máis especiais da nosa terra.\nA autora, que falou con arqueólogos, xeólogos e historiadores para informarse, quixo representar no libro a importancia da conservación natural, dando a coñecer o monte ao que leva subindo dende cativa. A través da lectura, todas as persoas poderán coñecer máis de preto este xigante da natureza, descubríndoo por elas mesmas.\nCunhas ilustracións fabulosas, Suárez é quen de transmitir o coñecemento da nosa mitoloxía e universo mítico, dun xeito moi delicado e singular.\nLaura Suárez naceu na Costa da Morte en 1994, entre Cee e Dumbría. Fascinada polos libros e o debuxo dende a infancia, graduouse en Belas Artes na Universidade Politécnica de Valencia. Despois mudouse a Barcelona, onde viviu varios anos e cursou un máster na escola Elisava, especializándose en Ilustración e Cómic. Sempre coma ilustradora, e ás veces tamén coma autora, publicou o seu traballo con editoriais coma Penguin Random House, Xerais e o Grupo Edelvives, entre outros.


Apadriñar proxectos de ONG, como ser solidarios co futuro das persoas | Consumer\nApadriñar proxectos de ONG, como ser solidarios co futuro das persoas\nA escaseza de fondos pon en dúbida a continuidade dalgúns proxectos de ONG, pero os cidadáns poden contribuír a mantelos\nA crise reduciu os fondos da ONG para iniciar proxectos, pero nalgúns casos, mesmo, puxo en risco a continuidade doutros que demostraron resultados exitosos. Como evitalo? Os cidadáns teñen a clave. Neste artigo destácanse sete proxectos cos que poden contribuír mediante unha iniciativa orixinal: apadriñar unha obra. De maneira individual ou en grupo, cos compañeiros de traballo, amigos ou familiares, entre todos pódese axudar cunha achega mensual, suficiente para financiar un proxecto.\nPor que apadriñar un proxecto de ONG\n“Apadriñar unha obra” é unha iniciativa orixinal da ONG Cesal. Con ela anima a manter vixentes sete proxectos que, doutro xeito, estarían en perigo. O motivo é simple. “Cando chegou a crise, algúns proxectos e realidades víronse ameazados pola escaseza de recursos ou pola falta de continuidade dos fondos provenientes da cooperación internacional“, explica José Fernández, director do departamento de Sensibilización e Relacións Externas de Cesal.\nEstes proxectos dependen dun apoio “sustentable e continuado”, non se previu un final para eles. Por este motivo, os beneficiarios buscan padriños que se impliquen, que se animen a formar parte de “unha aventura que abre o seu horizonte ao mundo”.\nComo se pode apadriñar un proxecto\nPódese apadriñar un proxecto de maneira individual ou en grupo, entre varios amigos, familiares ou compañeiros de clase e de traballo\nOs cidadáns interesados en colaborar poden facelo de maneira individual ou en grupo. Pódense xuntar varios amigos, familiares, compañeiros de traballo ou de clase, para entre todos achegar unha pequena cantidade de diñeiro que sosteña o proxecto que elixan. “Son casas de acollida, escolas, centros de formación profesional en países con moi poucos recursos”, engade Fernández.\nDespois de elixir unha obra, elíxese un importe. Salvo un dos proxectos propostos, que conta cun importe anual mínimo de 500 euros, o resto requiren doazóns mínimas de 500 euros, para colaborar cunha obra; 1.500 euros, para consolidala; e 3.000 euros, para apadriñar o proxecto. Nun momento como o actual, no que os fondos públicos e privados diminuíron, “faise máis patente que nunca un rol non só de participación económica puntual, senón de compromiso sostido”, sinala Fernández.\nCada seis meses, os padriños reciben información dos proxectos, un informe descritivo e fotográfico onde se detalla a evolución do proxecto. Esta documentación complétase coa memoria institucional anual, o boletín dixital mensual e un certificado de doazóns para obter as correspondentes deducións fiscais.\nSete proxectos para apadriñar\n1. Centro de apoio educativo en Lima, Perú. Este centro abriuse en 2003, con capacidade para 150 nenos de 6 a 13 anos e as súas familias. O seu obxectivo é atender aos pequenos en idade escolar con baixo rendemento e problemas de aprendizaxe, entre outros, ademais de desnutrición , violencia familiar ou casos de traballo infantil. “A extrema pobreza, o illamento e a falta de oportunidades”, sinala Cesal, caracterizan a esta zona.\nAs achegas destinaranse ao equipo de traballo, a alimentación e os recursos necesarios para as súas actividades e talleres.\n2. Centro de desenvolvemento humano en Itaguá, Paraguai. Neste centro, 180 mozos “en conflito coa lei e en risco de exclusión social”, explica Cesal, mellorarán as súas oportunidades educativas e formativas. O centro está composto por talleres e escola para impartir formación a alumnos de primaria e secundaria, así como a mozas que abandonaron os seus estudos e queren agora aprender un oficio.\nO centro funciona desde 2011 e os padriños que o soporten axudarán a mantelo aberto e a que decenas de estudantes prosigan a súa formación.\n3. Casa de acollida en Kampala, Uganda. A construción deste espazo para 60 nenos e adolescentes orfos a consecuencia da sida reduce a vulnerabilidade extrema á que se enfrontan. Aquí recibirán coidados, atención e protección.\nAs achegas dos padriños investiranse no equipamento básico da casa e o material infantil e educativo.\n4. Centro de desenvolvemento comunitario en Maputo, Mozambique. Medio milleiro de mozos terán a oportunidade de formarse neste centro, aberto en marzo de 2011. Desde entón é o “punto de encontro de mozos e nenos do barrio”, onde reciben preparación socio-profesional centos de adolescentes entre 14 e 20 anos. Pero ademais de orientación ao emprego, cursos de inglés e informática ou talleres de costura, dáse o almorzo a 400 nenos cada día e aténdeselles pola tarde para axudarlles cos deberes.\nAs doazóns destinaranse a manter os almorzos e os cursos.\n5. Escola San José, en Honduras. En 2010, un total de 92 familias de escasos recursos de Tegucigalpa trasladáronse ao Asentamento María José. Nel sitúase unha escola con catro aulas, un módulo sanitario e unha cancha deportiva.\nOs doantes achegarán un mínimo de 500 euros ao ano para custear os materiais educativos de 60 nenos, que poderán asistir a clase e, grazas á súa axuda, recibir unha educación de calidade.\n6. Centro nutricional en Porto Príncipe, Haití. O terremoto que afectou a Haití en 2010 aínda implica consecuencias para os cidadáns. Este centro nutricional atende cada ano a 1.400 nenos menores de 5 anos, mulleres embarazadas e nais lactantes. Pero os seus labores van máis aló, xa que se imparten talleres e ensínase ás mulleres coñecementos sobre nutrición e hixiene.\nAs cotas de quen apadriñen manterán o centro aberto.\n7. Centro de formación en República Dominicana. Ata 300 mozos en risco de exclusión social, residentes en “unha das zonas máis deprimidas”, con elevados índices de pobreza, poderán asistir a este centro. Nel impártese formación en electricidade, electrónica e hostalaría e disponse dun taller de informática e un salón multiusos.\nAs doazóns permitirán que o centro permaneza aberto, como unha oportunidade de futuro para centos de mozos.\ncooperación internacional desenvolvemento doantes ong ONG-gl socios ong


CDEDLG DE VIGO E BISBARRA: VIGO, CAPITAL DO REXURDIMENTO\n- Charla: Vigo, capital do Rexurdimento\nA actividade pretende amosar a relación da cidade de Vigo e das súas elites intelectuais co Rexurdimento galego. En concreto, e aproveitando o 150 aniversario da publicación de\nCantares gallegos, empregaremos a figura de Rosalía como un fío condutor do noso relato explicativo.\nEntre outros aspectos, pretendemos que o alumnado recoñeza e comprenda o rol que mantivo Vigo no proceso de conformación das liñas culturais e ideolóxicas do Rexurdimento, que sexan capaces de valorar nun tempo histórico concreto (metade do século XIX) as inquedanzas, riscos e éxitos daquela xeración. Trátase de valorar a importancia do esforzo colectivo e a solidariedade como unha necesidade para acadar\nNa actividade empregaremos material visual e sonoro: versións musicadas en distintos estilos de poemas de Rosalía, fotografías de lugares de Vigo relacionados directamente co Rexurdimento e, se fose oportuno, daremos posibilidade de recitar algúns fragmentos dos poemas por parte do alumnado e profesorado.\nalumnado de ESO, BACH, FP\nno propio centro de ensino (é necesario un ordenador, un proxector e un panel onde proxectar)\nPara solicitar a actividade é necesario enviar cuberta, a solicitude que se achega, o día 29 de abril.\nAs solicitudes atenderanse por estrita orde de chegada o día 29 de abril a partir das 9:00 h e ata as 14:00 h\nCharla: Vigo, capital do rexurdimento\nDébese remitir a solicitude ao fax 986 22 06 78 o día 29 de abril a partir das 9:00 h e ata as 14:00 h\n______ 6 maio (luns), ás 9:30 h ______ 10 maio (venres), ás 9:30 h\n______ 6 maio (luns), ás 12:30 h ______ 10 maio (venres), ás 12:30 h\n______ 7 maio (martes), ás 9:30 h ______ 20 maio (luns), ás 9:30 h\n______ 7 maio (martes), ás 12:30 h ______ 20 maio (luns), ás 12:30 h\n______ 8 maio (mércores), ás 9:30 h ______ 21 maio (martes), ás 9:30 h\n______ 8 maio (mércores), ás 12:30 h ______ 21 maio (martes), ás 12:30 h\n______ 9 maio (xoves), ás 9:30 h ______ 22 maio (mércores), ás 9:30 h\n______ 9 maio (xoves), ás 12:30 h ______ 22 maio (mércores), ás 12:30 h\nPublicado por CDEDLG de Vigo ás 01:40


Laura Mira, prata no Campionato de España de ciclocrós 2021\nA ciclista do club Avanza competiu en categoría júnior, onde logrou a segunda posición\nLaura Mira, do Avanza, logrou a prata no Campionato de España de ciclocrós / AVANZA IG\nO pasado domingo, 10 de xaneiro, pechábase o Campionato de España de Ciclocrós, cunha xornada na que competiron as ciclistas elite-sub23 e júnior da Selección Galega. O mellor resultado acadouno Laura Mira, cunha prata en júnior.\nA ciclista do club Avanza-O Porriño Laura Mira logrou situarse na segunda posición, detrás da asturiana Lydia Pinto. Cu ntempo de 49:14.1.01, foi quen de superar a Ainara Albert, que chegou á meta medio minuto despois da galega.\nPero Mira non foi a única galega que competiu na categoría. Tamén o fixeron as súas compañeiras de Selección Sofía Álvarez, do Cambre e Sonia Domínguez, do XSM club. A primeira delas asinou un tempo de 52:35.531, o que lle mereceu a duodécima posición. Doce postos máis abaixo quedou Domínguez, rozando a hora e a once minutos da campioa.\nNa competición de elite-sub23, a representante galega foi Carla Fernández, do CC Farto. A ciclista non logrou facer un bo torneo e finalizou na décimo sexta posición, a 11:26 da primeira clasificada, Lucía González.\nOutra galega que é habitual nesta categoría pero para o Campionato nacional non estivo clasificada foi Irene Trabazo. A ciclista do XSM Club quedou fóra da competición malia os seus éxitos en Galicia.\nA Selección Galega tivo máis sorte na apertura do Campionato, onde logrou cinco podios femininos, en detrimento do único acadado por Laura Mira na clausura.\nEtiquetas AvanzaciclismociclocrosciclocrossFederación Galega de CiclismoLaura Mira


Noticia 4 | ASETEM, Asociación Empresarios Terra de Melide\nA Dirección Xeral de Comercio ofrece cursos gratis de inglés, alemán e francés para profesionais do sector’, ‘A Dirección Xeral de Comercio ofrece aos traballadores do sector a posibilidade de realizar cursos de idiomas de nivel básico de xeito gratuíto nas escolas de idiomas de Santiago, A Coruña e Lugo, cunha duración de 40 horas. O prazo de inscrición xa está aberto para todos os interesados e prolongarase ata o 10 de marzo, incluído.’, ‘\nPara levar a cabo os cursos, de 20 prazas cada un, é obrigatorio contar cun mínimo de 10 alumnos matriculados. As matrículas poden formalizarse cumprimentando o modelo normalizado que se recolle na páxina web da Dirección Xeral de Comercio, á que se accede a través dun enlace na da Consellería de Economía e Industria (http://economiaeindustria.xunta.es). Os comerciantes e todo o persoal relacionado co sector que queiran acceder aos cursos deberán enviar inscricións ben ao enderezo de correo electrónico cei.dxcomercio@xunta.es, ou ben aos números de fax 981.545.590 e 981.545.541.\nNa cidade da Coruña desenvolverase un curso de francés e outro de alemán. O primeiro celebrarase, desde o día 12 de marzo, os luns, mércores e xoves, de 13:30 a 15:00 horas. O de alemán, pola súa banda, comezará o próximo día 13, con clases os martes, mércores e xoves, de 13: 30 a 15:00 horas.\nEn Santiago, haberá desde o día 12 dous cursos de francés. Un comprenderá clases os luns e xoves, de 10:00 a 12:00 horas, e outro, os luns e xoves, de 12:00 a 14:00 horas. A localidade compostelá contará tamén cun curso de inglés, que comezarán o 12 de marzo e impartirase os luns e xoves, de 12:00 a 14:00 horas.\nEn Lugo, impartirase a partir do 13 de marzo o curso de inglés básico. As clases serán os martes de 16:00 a 17:30, xoves de 20:30 a 22:00 e venres de 16:00 a 17:30.\nDesde a Delegación Territorial da Xunta na Coruña, considérase que estes cursos serán especialmente útiles, dado que permiten adaptar o programa formativo para o colectivo específico ao que vai dirixido, facendo fincapé no vocabulario e nas fórmulas de expresión que son máis habituais no sector do comercio.


Brión Inclúe cumpre 4 anos por todo o alto, cunha edición que terá máis actuacións e calidade que nunca. Do 1 ao 12 de decembro Brión convertirase na capital galega da inclusión con contacontos en lingua de signos, espectáculos de danza, humor, teatro e música para todos os públicos. Unha oferta organizada polo Concello de Brión, xestionada por Culturactiva S. Coop. Galega, subvencionada pola Deputación da Coruña, cofinanciada por Gadis e Froiz e coa colaboración de Hotel Balneario Compostela e Restaurante Kratos.\nTras máis dun ano marcado pola pandemia, Brión Inclúe volve con forzas renovadas e prestando especial atención a artistas e entidades locais como Ruth Cundíns, Asociación Art For Dent, a Escola de Pandeiretas de Brión e diversos establecementos comerciais. No mesmo sentido, e por primeira vez, os catro centros educativos de Brión participan no festival. “Acadar a plena inclusión non é posible sen educación e sen implicar ao público máis novo, por iso dende a administración consideramos fundamental levar proxectos pioneiros como Brión Inclúe ás nosas escolas e institutos”, indicou o alcalde brionés.\nTamén por primeira vez presentarase unha coprodución do propio festival e Pedro Brandariz: Inclucontos, cuxa estrea mundial terá lugar o venres 10 ás 18:00h no Centro social polivalente. O outro plato forte desta IV edición será a obra El Triciclo, da Escola Municipal de Teatro Ricardo Iniesta de Úbeda, que recibiu un Premio Max de las Artes Escénicas o pasado ano. A obra representarase o sábado 11 ás 20:00h no Centro social polivalente, e o día anteior o público terá a posibilidade de coñecer á responsable do proxecto, Nati Villar, nun encontro nese mesmo centro.\nO obxectivo de Brión Inclúe é, por un lado, servir de escaparate para aqueles colectivos que traballan na inclusión social a través das artes, e, por outro, normalizar e visibilizar a diversidade funcional como parte propia da cidadanía a través das creacións culturais de persoas con distintas capacidades. Un festival que tamén aporta integración ás familias destas persoas, que vivirán a integración real, o acceso integral á cultura e os beneficios que isto achega á elas mesmas e a toda a sociedade.\nYo, Mussolini en Xixón\nGuadi Galego en Mieres\nYo Mussolini en Salceda de Caselas\nMar nuestro en Aspe\n*ADIADO* O Conto de Barriga Verde na Baña\nYo, Mussolini en Viveiro\nGuadi Galego comeza a súa xira fóra de Galicia 18-01-2022\nLeo Bassi volve a Galicia co seu espectáculo Yo, Mussolini 18-01-2022


Este verán fixen tantas cousas que vou necesitar moito tempo para acordarme de todo!\nPara empezar fun ao Musigalizando. Este ano foi o meu irmán e paseino moooooooooooooi ben!! No concerto, cando acabamos, pedíronnos outra e saiu a dirixir unha nena da banda e nos tocamos mentras ela dirixía, foi moi divertido!\nTamén tiven actuacións coa banda e con Vai de Roda.\nComentarios (0) - Categoría: Xeral - Publicado o 31-08-2010 14:12\nNun barco de cristal rosado\nEste poema inventeino eu nun obradoiro que tivemos o ano pasado na escola. O obradoiro fixémolo con Carlos Mosteiro. A estructura é do niño novo do vento.\nhai unha nena tristeira.\nQuen puidera alegrala!\nMírame cunha triste mirada\ne con boca de parrulo.\ndun momento para outro.\nCáelle unha bágoa ó chan\ne morre de tristura.\nquen puidera impedilo!\nComentarios (3) - Categoría: Xeral - Publicado o 20-11-2009 19:41\nO selo violeta!!!!\nFai uns días recibin de Medrar en galego e de Educaldea un selo violeta. Graciñas aos dous !!\nA min fíxome moita ilusión recibir os selos por que é a primeira vez.\nVoulle mandar o selo violeta ao blog Musica por un tubo.\nEn canto aos poderes maxicos:\n-Poder falar con xente doutros paises a través da mente.\nComentarios (3) - Categoría: Xeral - Publicado o 08-05-2009 22:20\nO día 30 de Xaneiro é o día da paz. Todos os colexios van celebralo, creo. Na nosa escola imos facer un baile todos xuntos. A ver se vos gusta o debuxo.\nunidos coas mans.\nBolborotas de cores\npara que todos os nenos\nViva a PAZ!!!!!\nComentarios (3) - Categoría: Xeral - Publicado o 28-01-2009 21:11


As Cores, actividade para promover a igualdade e o respecto\nO respecto polas cores diferentes\n29 de Novembro, 2019 - 11:49 h. | Publicada por Radio Fene\n“A actividade remata co pintado dun mural coas mans e participa quen quere, pero na experiencia realizada toda a rapazada anímase” indica Lidia Pena quen dirixe e representa a actividade As Cores. Nin é conta-contos, nin espectáculo teatral, nin obradoiro, pero ten de cada cousa un pouco.\nO conto As Cores está a percorrer nestes dias os colexios de Fene e doutros puntos da comarca. Lidia Pena dirixe as sesións de conta contos-obradoiro. “As cores” é o nome do conto co que se pretende traballar de xeito dinámico temas tan importantes como a igualdade, a inclusión, o respecto, o traballo en equipo, as emocións... transmitindo valores sempre a través do lúdico. Remata cun obradoiro final de elaboración dun mural colectivo. A programación estenderase durante o mes de decembro con dúas sesións por centro escolar. O luns dia 2 no CEIP Centieiras, o mércores 3 na Xunqueira, o luns 9 no Ramo e o martes 10 na Jorge Juan. Todo forma parte das actividades programadas polo Concello de Fene arredor do vintecinco de novembro, Dia Internacional contra a violencia machista.


receta « Blog de Cooperativa da Capela\nComentarios (0)\t8 Junio 2009\nO Presidente da Deputación da Coruña participou na presentación de “Receitas con requeixo”\nArchivado en: Actualidade — Etiquetas:a capela, a coruña, campo capela, campocapela, capela, deputacion, receita, receta, requeixo — miguel @ 17:48 A presentación do libro “Receitas con requeixo” realizouse hoxe nas instalacións da Cooperativa Campo Capela, con presenza de numerosos socios e autores de receitas. Para o acto contamos coa asistencia do Presidente da Deputación Provincial da Coruña, Salvador Fernández Moreda, que se declarou partidario do requeixo de A Capela sen máis engadido que un pouco de azucre.\nNa presentación tamén participaron o Alcalde de A Capela, Ángel López Sueiro, a Presidenta da Cooperativa, Manuela Permuy, e o coordinador do libro, o xornalista e escritor gastronómico Miguel Vila.\nTódolos autores de receitas participantes no libro recibiron un diploma acreditativo.\nAo remate do acto serviuse un viño acompañado de petiscos elaborados con produtos da Cooperativa.\nComentarios (0)\t7 Junio 2009\nO libro de receitas atrae a atención das principais webs gastronómicas galegas\nArchivado en: Na rede — Etiquetas:campo capela, campocapela, capela, galicia gastronomica, receita, receta, requeixo, vigo gastronomico — miguel @ 18:55 Dúas das principais webs gastronómicas do país, Galicia Gastronómica (do grupo do xornal lucense El Progreso) e Vigo Gastronómico, recollen hoxe ampla información sobre a presentación do libro “Receitas con requeixo” e a presentación que terá lugar hoxe na sede da Cooperativa.\nComentarios (0)\t1 Junio 2009\n“Receitas con requeixo” un libro imprescindible\nArchivado en: Actualidade — Etiquetas:campo capela, campocapela, capela, receita, receta, requeixo — miguel @ 17:36 “Receitas con requeixo“, o libro editado pola Cooperativa Campo Capela, recolle 32 receitas nas que o requeixo é un dos ingredientes fundamentais, ofrecendo unha ampla selección de receitas doces e salgadas, ademais do uso tradicional do mesmo.\nNo libro teñen cabida receitas de grandes chefs galegos, como Beatriz Sotelo, gañadora do concurso Cocinero del Año, celebrado en Barcelona en 2008, ou Pedro Roca, propietario e chef do restaurante que leva o seu mesmo nome, un dos de máis prestixio de Santiago de Compostela.\nO libro inclúe tamén unha selección de receitas de tódolos restaurantes existentes no termo municipal de A Capela, incluídas as casas de turismo rural e a panadería, que tamén emprega o requeixo nas súas elaboracións.\nFinalmente, “Receitas con requeixo” recolle un bo número de receitas de particulares, presentadas nas tres primeiras edicións do concurso de receitas con requeixo que cada ano ten lugar na Capela, e que este ano chegará á súa cuarta edición.\nComentarios (0)\t8 Mayo 2009\nO blog Gourmet de Provincia comenta “Receitas con requeixo”\nArchivado en: Na rede — Etiquetas:campo capela, campocapela, capela, gourmet de provincias, receita, receta, requeixo — miguel @ 18:37 O blog Diario del Gourmet de Provincia y el Perro Gastronómo, gañador en 2008 do premio de xornalismo gastronómico Álvaro Cunqueiro na súa categoría, dedica hoxe un amplo post ao libro “Receitas con requeixo”.\nMoi interesantes son so comentarios dos lectores, onde podemos descubrir que en Holanda teñen un produto semellante, o hangop, nome que se refire ao acto de colgar o leite callado para escorrelo


A CRMH PRESENTA OS ACTOS EN HOMENAXE AO REPUBLICANO DE HONRA 2018\nO nomeamento e homenaxe a este persoeiro celebrarase cunha serie de actos, que comezan hoxe e finalizan o vindeiro día 13. Esta mañá comezou a celebración cunha rolda de prensa, na que estiveron presentes membros da Comisión e familiares de Miñones.\nRedacción 10 Abr 2018 Pepe Republicano Honra 2018 Miñones\nPilar Miñones e Fernando Souto\nEsta mañá, concretamente ás 10.30 horas, foi convocada unha rolda de prensa por parte da Comisión pola Recuperación da Memoria Histórica da Coruña. Este acto deu comezo á celebración do Día da República, que se vai festexar ata o vindeiro día 13. A rolda de prensa tivo lugar na libraría Moito Conto, na rúa San Andrés, 35. Este acto tivo como protagonista a Pepe Miñones, Republicano de Honra deste ano 2018. Alí estiveron presentes membros da Comisión pola Recuperación da Memoria Histórica da Coruña e diversos membros da súa familia, entre eles a súa filla, Pilar Miñones.\nA rolda de prensa comezou cunhas verbas do Presidente da Comisión pola Recuperación da Memoria Histórica da Coruña, Fernando Souto, que quixo explicar porque decidiran elixir a Pepe Miñones como o homenaxeado do 2018. Declarou que era sobre todo "pola súa traxectoria, moi intensa, de gran potencial, aínda que moi curta, xa que tiña só trinta e seis anos cando foi asesinado". Ademáis, explicou que foi "un gran divulgador cultural e empresario, con grandes ideas que tratou de levar a cabo". Pepe Miñones foi un persoeiro con grandes ambicións e gañas de mellorar a vida da xente do redor. En palabras de Fernando Souto: "o gran pecado de Pepe Miñones foi levar a cabo grandes empresas como Electra Popular Coruñesa". A súa intervención finalizou lendo unha carta de Blanco Amor, na que describía á perfección como era Pepe Miñones. A frase é a seguinte: "Soñaba cunha Galicia culta, farta e rica, segura e dona de si". Souto finalizou dicindo: "Remataron coa súa vida pero non co seu espírito porque hoxe estamos rememorando aquí a súa memoria".\nProseguiu a rolda de prensa presentando os actos que se van levar a cabo durante estos días na cidade da Coruña, finalizando o día 13 coa Cea da República. Finalmente, Pilar Miñones, filla do homenaxeado, deu unha declaración. A filla de Pepe Miñones declarou sentirse "moi agradecida a todas as persoas que traballaron para facer recordar a persoa de meu pai".\nLogo foi o turno dos medios de comunicación presentes que realizaron a rolda de preguntas. Fernando Souto e Pilar Miñones explicaron cales foron as circunstancias da súa morte. Explicárono deste xeito: "Xosé Miñones retorna de Madrid o 18 de xullo e incorpórase á súa vivenda que tiña en Eléctrica Popular Coruñesa. Cando saiu de Madrid foi a despedilo Eduardo Blanco Amor e o catedrático Emilio López. Avisárono de que non voltase que todo ía reventar. Aos tres días xa o foron buscar. Foi detido e houbo un xuízo que foi unha farsa. Luis Lamela conta que houbo tres intentos de condenalo, sen éxito, pero finalmente houbo testemuñas que o acusaban de alta traizón, de non ser leal ao golpe de estado. Multárono cun millón de pesetas, foi expoliada a súa fortuna e o capital que tiña a familia. Finalmente foi fusilado".\nPilar conta ademáis o seguinte: "Meu avó Ramón foi a Burgos a pedir o indulto pero dixéronlle que chegaba tarde, que a orde de fusilamento estaba dada. Era o que facían en todos os casos".\nPepe Miñones deixou escritos dende o cárcere á súa muller, aos amigos e aos fillos. A súa filla, Pilar Miñones, só conserva as cartas que escribiu a cada fillo, pois as que lle escribiu á súa nai queimounas porque "aquilo era privado deles", refire unha Pilar moi emocionada ao rememorar todo o acontecido.\nACTOS: 10 – 13 ABRIL\nCo gallo do nomeamento de José Miñones Bernárdez como Republicano de Honra 2018, estes son os eventos nos que participa a Comisión pola Recuperación da Memoria Histórica da Coruña:\n10:30 – Rolda de Prensa, na Libraría Moito Conto (rúa San Andrés, 35)\n18:00 – Homenaxe ao Republicano de Honra na rúa José Miñones Bernárdez (fonte das Paxariñas, a carón da oficiña de Abanca), coa presenza do Alcalde da Coruña.\n20.00 – Presentación na Casa Museo Casares Quiroga do libro “La Segunda República 1931- 1936: Las claves de la primera democracia española del siglo XX” (Sílex Ed.) de Ángel Lúis López Villaverde e coa presenza de Lourenzo Fernández Prieto e Emilio Grandío. Este acto está organizado conxuntamente co Ateneo Republicano de Galicia (ARGA).\nMÉRCORES 11 ABRIL\n9:30 – Recepción institucional no Reitorado da Universidade, polo Reitor da UDC.\n11:00 – Recepción institucional no Pleno da Deputación da Coruña.\n12:30 – Recepción institucional no Concello da Coruña, polo Alcalde.\n20:00 – Presentación oficial do Republicano de Honra na Real Academia Galega, cun membro da RAG, o historiador Luís Lamela e un representante da CRMH.\n19:00 – Ofrenda floral e homenaxe ás vítimas do franquismo no Memorial da Avenida de Navarra.\n21:30 – Cea da República, no Hotel María Tryp do Paseo Marítimo. (Inscrición no 607506231 ou en [email protected])


— Axuda: elaborar e comerciar produtos vitivinícolas. Ata 29/01/2021 | AGACA\nPor Agaca Xaneiro 15, 2021 13:03\n— ORDE do 3 de decembro de 2019 pola que se establecen as bases reguladoras das axudas para os investimentos para a elaboración e comercialización de produtos vitivinícolas para o período 2019-2023, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2021. Consellería do Medio Rural. DOG Nº 6, 12/01/2021.\nEsta orde ten por obxecto establecer as bases reguladoras para a concesión, en réxime de concorrencia competitiva, das axudas para a execución de medidas de investimentos no sector vitivinícola en Galicia establecidas no programa de apoio 2019-2023 ao sector vitivinícola español, e convocar as correspondentes ao exercicio orzamentario de 2021. O código do procedemento é MR361A.\n1. Poderán ser beneficiarios da medida de investimentos:\na) As empresas vitivinícolas que no momento da solicitude produzan ou comercialicen os produtos recollidos no anexo VII, parte II, do Regulamento (UE) nº 1308/2013 do Parlamento Europeo e do Consello, do 17 de decembro de 2013, producidos en territorio español, ou que, como consecuencia da execución da operación obxecto da solicitude de axuda, comencen esa produción ou comercialización. Para estes efectos, entenderase como empresa toda entidade, independentemente da súa forma xurídica, que exerza unha actividade económica. En particular, consideraranse empresas as entidades que exerzan actividades a título individual, as sociedades de persoas e as asociacións que exerzan unha actividade económica de forma regular. As comunidades de bens quedan incluídas na definición de empresa. As empresas deberán estar constituídas con anterioridade á data de presentación da solicitude.\nb) As organizacións de produtores vitivinícolas, recoñecidas consonte o artigo 152 do Regulamento (UE) nº 1308/2013 do Parlamento Europeo e do Consello, do 17 de decembro de 2013.\nc) As asociacións de dous ou máis produtores, con personalidade xurídica, dos produtos mencionados no anexo VII, parte II, do Regulamento (UE) nº 1308/2013 do Parlamento Europeo e do Consello, do 17 de decembro de 2013.\nACTUACIÓNS, OPERACIÓNS E GASTOS SUBVENCIONABLES\n1. Serán admisibles as operacións relativas a investimentos tanxibles ou intanxibles que axuden a acadar polo menos un dos obxectivos estratéxicos seguintes:\na) Fomentar a agrupación dos primeiros elos da cadea alimentaria mediante a integración das entidades asociativas e o asociacionismo agrario.\nb) Fomentar a sustentabilidade integral das industrias nos seus ámbitos económico, social e ambiental.\nc) Fomentar os procesos sustentables desde o punto de vista medioambiental a través do aforro de enerxía, a eficiencia enerxética global, a utilización de enerxías renovables e a valorización e tratamento dos residuos.\nd) Fomentar a certificación ambiental das instalacións das empresas vitivinícolas.\ne) Fomentar a produción ecolóxica.\nf) Fomentar os produtos acollidos a réximes de calidade e os pagamentos de uva por calidade.\ng) Favorecer o incremento da dimensión empresarial.\nh) Favorecer a participación dos viticultores e elaboradores na cadea de valor.\ni) Fomentar os investimentos en comercialización.\nj) Fomentar a innovación e a implantación de novos produtos e novas presentacións.\nk) Impulsar a introdución das tecnoloxías dixitais nas empresas (industria conectada 4.0).\nPara a consecución dos ditos obxectivos estratéxicos, en cada operación deberán identificarse un ou varios dos obxectivos xerais cuxa relación non exhaustiva se presenta no anexo I. No suposto de que algún dos obxectivos xerais dunha operación concreta non se encontre recollido nesta relación, o dito obxectivo deberá ser especificado polo solicitante.\n2. Serán subvencionables os seguintes tipos de gastos:\na) Construción, adquisición ou mellora de bens inmobles,\nb) Compra de nova maquinaria e equipamentos ata o valor de mercado do produto,\nc) Custos xerais vinculados aos gastos determinados nas letras a) e b), tales como honorarios de arquitectos, enxeñeiros e asesores, así como estudos de viabilidade, co límite do 8 % do orzamento aprobado para a operación de investimento.\nd) A adquisición ou o desenvolvemento de soportes lóxicos de ordenador e a adquisición de patentes, licenzas, dereitos de autor e o rexistro de marcas colectivas.\n3. Non serán subvencionables os gastos descritos no anexo II desta orde.\nAs porcentaxes máximas de axuda serán as seguintes:\nMicroempresas, pequenas e medianas empresas (en diante, pemes) Empresas non pemes con menos de 750 empregados ou cuxo volume de negocios sexa inferior a 200 mill. € Empresas non pemes con 750 ou máis empregados e cuxo volume de negocios sexa igual ou superior a 200 mill. €\nCando o solicitante sexa unha asociación de dous ou máis produtores, con personalidade xurídica, dos produtos mencionados no anexo VII, parte II, do Regulamento (UE) nº 1308/2013 do Parlamento Europeo e do Consello, do 17 de decembro de 2013, sen actividade económica, o cálculo da axuda farase proporcionalmente á participación de cada un dos produtores no investimento, de acordo co tipo de axuda que tería cada produtor de forma independente.\n4. Para os investimentos noutros países da Unión Europea, terase en conta a súa localización para determinar a porcentaxe de axuda, de acordo cos tipos de axuda establecidos nos números anteriores\nO prazo de presentación de solicitudes remata o 29 de xaneiro de 2021.


A explotación ten moitas formas e caras - CIG: Confederación Intersindical Galega\n23 Abril 2021 01:00\nManuel Mera - 21 Xun 2019\nA explotación laboral ten moitas caras e formas, algunhas evidentes e outras indirectas. Afecta á mocidade, con contratos temporais, xornadas extenuantes e salarios de miseria (por non falar dos contratos en práctica). Mais tamén ás mulleres, aos homes, ás persoas maiores, ao mundo rural, ao mundo urbano...\nFacer reducionismo da problemática laboral non axuda a comprender en toda súa extensión a cuestión. Asemade, impide abranguer o conxunto do suxeito social e dispoñer dunha folla de ruta axeitada para mudar a correlación de forzas e conquistar a xustiza social. Poderiamos dicir, por exemplo, que a precariedade ten aspecto inmigrante latinoamericano, xa que un 54% das familias desta orixe están por debaixo da liña da pobreza, e que o desemprego ten cara de muller, tamén inmigrante. Mais estas afirmacións esquecerían que a inmigración de fóra do Estado español só representa un 11% da poboación activa, e dentro dela os latinoamericanos/as tampouco son maioría, polo que as persoas nacidas na Galiza e que están na pobreza ou no desemprego multiplican varias veces a este colectivo.\nPolo tanto, a precariedade e o trato desigual teñen moitas caras e moitas formas. Dende a temporalidade, as xornadas intensísimas e os baixos salarios que sofre a maior parte da mocidade, mais non en exclusiva, porque estas condicións tamén atinxen a moitas persoas de máis de 50 anos que por diversas razóns foron despedidas do seu emprego. No primeiro caso é un atranco que frea ou impide o aluguer ou compra de vivenda, a formación de familias, desalenta a natalidade e dá folgos á emigración. No segundo caso, causa de desafiuzamentos e mesmo a destrución de familias, e dá pulo á indixencia. Abonda con ver as cifras do paro de longa duración para entender a gravidade do problema, as persoas que dormen na rúa, as altas taxas de suicidios. De 161.100 persoas que estaban no paro no primeiro trimestre deste ano, 27.300 homes e 32.600 mulleres eran desempregadas de longa duración (un 37%).\nNon son as únicas características da precariedade. Co obxectivo de maximizar o lucro a patronal non deixa de inventar novos modos de explotación. De aí que teñamos que engadir ás formas xa descritas os contratos a tempo parcial impostos (sobre o 75% do total segundo as enquisas) que non pagan nin cotizan unha morea de horas extras, coas que se completaría a xornada normal. Os falsos/as autónomos/as que realizan actividades para unha única empresa, entre elas as que uberizan o traballo minimizando os custos e feudalizando a xornada laboral. Hai sentenzas que condenan estas prácticas, porén a lexislación vai moi por detrás da inventiva destes empresarios/as (emprendedores/as?) que defraudan á Seguridade Social e Facenda, pagan salarios indignos e rouban horas de traballo realizadas. Esta é a tendencia dominante, a que vai a máis, daquela que a metade das familias galegas cheguen con dificultades ou moitas dificultades a final de mes, e que a taxa de pobreza atinxa o 18,8%, segundo Cáritas.\nAgora ben, ademais do desemprego, da precariedade laboral e dos baixos salarios, non se pode esquecer que ademais, hai outros aspectos que inciden no traballo, por exemplo as condicións penosas, perigosas e tóxicas. Non é casual que un peón da construción teña unha media de vida de 71 anos e un médico/a de 10 anos máis (o que por certo incide no custo real das pensións e dos servizos públicos de ambos colectivos). Tampouco se pode obviar que nestas actividades é onde se producen a maioría dos accidentas laborais, que son causa de morte ou deixan eivadas de por vida a moitas persoas. É verdade que estas condicións especiais están recoñecidas en moitos convenios que inclúen un plus salarial, mais non é este precisamente o criterio axeitado para reducir seus efectos. Con cartos non se pode compensar os anos de vida que se perden, e ademais trátase de contías reducidas. A falta de traballo e os baixos ingresos salariais permiten comprender as razóns polas que se aceptan estas condicións. Non sería máis lóxico, como pasaba nalgúns países que hai décadas copiaban do socialismo real, que este tipo de traballos tan duros reduzan a xornada efectivamente traballada sen perda de salario? No ano 2017 houbo na Galiza 457 accidentes graves e 45 mortais nos centros de traballo.\nEste artigo non pretende analizar as mil casuísticas da precariedade, da sobreexplotación, que se realizan de modo directo, como as analizadas, e ás que debemos sumar ademais as indirectas. Lembremos os efectos regresivos sobre as condicións de vida, da maior presión fiscal sobre o consumo, do aumento dos produtos e servizos de primeira necesidade e dos servizos prestados polas institucións públicas (copagamento, etc.), así como a presión anímica que causa a incerteza respecto das pensións actuais e futuras, por mor dos baixos salarios e do apoio á privatización do sistema por parte dos poderes fácticos e dos partidos neoliberais.\nOu sexa, a explotación laboral ten moitas caras e formas, algunhas evidentes e outras indirectas. Afecta á mocidade, con contratos temporais, xornadas extenuantes e salarios de miseria (por non falar dos contratos en práctica). Mais tamén ás persoas maiores que son despedidas, que se volven conseguir emprego será en moitos casos mal pago e precario; e, se non o atopan, terán unha xubilación moi baixa ou unha pensión non contributiva mínima. Ás mulleres porque ademais dunha media salarial e nas pensións máis baixa, constitúen á maioría dos contratos a tempo parcial. Aos homes porque apandan cos traballos máis duros e gozan moitos menos anos de pensións, e de vida. Ao mundo rural, porque teñen menores ingresos medios, e as persoas teñen que se desprazar para traballar e obter determinados servizos, co custo extra que isto supón en transporte. Ao mundo urbano, porque a pobreza está agochada pola aparencia dos escaparates das tendas e dos bares ateigados de xente.\nHai quen pon o acento exclusivamente nalgúns destes aspectos da explotación, outros/as simplifican a cuestión ignorando os matices e a necesidade de recoñecelos e de darlles unha resposta especifica. Agora ben, mesmo nas situacións máis singulares súmanse máis dun aspecto específico (tipo de contrato, salario, sector, xénero, idade, territorio, e a lingua). Mais todas estas singularidades teñen en común que atinxen á persoas que pertencen á clase traballadora e que son explotadas. Isto é o que as une, o que as converte en maioría social. Un aspecto que non é secundario, xa que o traballo é central na vida das persoas, especialmente das clases populares que cumpren un papel subalterno nun sistema económico como é o capitalismo. Este reproduce a desigualdade porque é consubstancial con maximizar o lucro, sacraliza o individualismo e alenta a cobiza. De aí a importancia de recoller todas as singularidades, ligadas á explotación (e nos países dependentes como Galiza hai que engadir a opresión nacional), para unir a clase traballadora nun programa e proxecto común de xustiza social e liberación. Esta é a única vía para reverter os retrocesos actuais, construír poder popular e superar no futuro o capitalismo.\nPor último, lembrar que a historia ensínanos que as clases dominantes utilizan a manipulación e a represión para manter e intensificar a explotación, porén tamén ás veces ceden algo en certos temas para manter os aspectos fundamentais da explotación e mesmo aumentala. Por exemplo, facendo “cesións” en relación coa igualdade de xénero, mentres se intensifican a precariedade e os baixos salarios. Son conquistas necesarias, xustas, e produto da incorporación da muller á primeira liña da mobilización sindical, social e política. Mais se non están ligadas coa loita xeral contra a explotación, convértese nun éxito relativo e limitado, xa que forman parte dun retroceso da democracia e dun aumento da explotación e da opresión (a Secretaría da Mulleres da CIG advertía deste aspecto nun cartel no que destacaba que non se trataba de igualar por abaixo). De aí a importancia da unidade e da mobilización, dunha estratexia común, de ligar sempre o concreto co xeral, de entender e divulgar a relación que existe entre a explotación da clase traballadora e as cen formas nas que se presenta, e como estas van evolucionando en función dos intereses do capital, da oposición da clase, dos avances tecnolóxicos, das transformacións sociais.\n[Vigo, 21 de xuño de 2019]


O novo virus pode estar nunha aplicación de móbil | Consumer\nO uso de aplicacións de móbiles disparouse no último trimestre un 20 %, pero isto tamén carrexa máis problemas de seguridade e tratamento dos nosos datos\nO tempo de uso de aplicacións de móbiles subiu un 20 % no primeiro trimestre de 2020 no mundo, segundo a consultora App Annie. Un emprego superior da tecnoloxía nos fogares, que empezou a medirse desde o inicio do confinamento en países como China, onde o crecemento foi do 30 %, chegando ao cinco horas ao día. O estudo tamén fai referencia a incrementos do 10 % en Alemaña, do 15 % en Francia e outro 30 % en Italia. Estas cifras tan avultadas non só fixeron que o gasto en aplicacións neste primeiro trimestre superase os 21.500 millóns de euros, senón tamén que a seguridade dos usuarios estea máis exposta. Toma nota do que aconsellan os expertos para protexerche.\nAplicacións de saúde e fitness, educación e negocios son as máis descargadas neste últimos tres meses: só en Google Play chegáronse aos 22.500 millóns de descargas de apps. Para coñecer os seus potenciais riscos, o Instituto Nacional de Ciberseguridade (INCIBE) lanzou a campaña #CiberCOVID19, co fin de que os usuarios permanezan atentos, así como un teléfono gratuíto (o 017) para consultar dúbidas.\nProtexer os nosos datos\nHai que coidar a nosa saúde, pero tamén os nosos datos. Moitas webs e aplicacións demándannos completar algúns campos que non son necesarios. “Non hai que descargar nada que non sexa dos markets oficiais, hai que fixarse ben nas valoracións doutros usuarios e comprobar se a funcionalidade que ten sérvenos ou non antes de descargar”, comenta Ana Santos, responsable de Servizos de Ciberseguridade para Cidadáns e Menores do INCIBE. Tamén habería que estar atento á última actualización da app, pois pode ser que teña buracos de seguridade.\nComo protexer contrasinais e datos persoais\nHixiene dixital no móbil\nCando nos descargamos unha aplicación adóitannos pedir permisos para a súa propia funcionalidade: acceso á nosa cámara, ás nosas fotos, o correo electrónico… Antes de aceptar as condicións “hai que ter claro se ten sentido que a app acceda ou non a algún dos nosos datos, pois quizá non sexa necesario. Sempre se poden activar despois as que sexan realmente útiles”, engade Santos. Pero sobre todo, unha vez comprobadas se nos serven ou non, hai que facer unha hixiene dixital do móbil, é dicir, eliminar as aplicacións que xa non utilizamos ou están desactualizadas.\nOs ‘malware’, o outro virus\nEntre os riscos que podemos ter ao descargar apps pouco seguras están o acceso a información persoal, as capturas de vídeos ou fotografías, as fraudes bancarias, a venda irregular de publicidade e a suplantación de identidade… Son os chamados malware (programa malicioso), “que poden acceder a moita información que non debemos compartir, pero que se poden evitar se descargamos dos markets oficiais, pois controlan moito a este tipo de programas”, asegura a experta. Existen, ademais, aplicacións que nos permiten controlar os nosos contrasinais ou que son antivirus e dannos outra capa de seguridade ás veces necesaria.\nCiberseguridade para nenos e adolescentes\nAgora que pasamos máis tempo en casa, os nenos e adolescentes tamén incrementaron o seu uso de Internet e de aplicacións. Hai webs como IS4K (Internet Segura For Kids) que ofrecen moitos consellos sobre ciberseguridade nos nosos domicilios e que difunden información fiable e útil para que os adultos protexan aos seus fillos. Algúns deles podes atopalos aquí, en Consumer.Ademais, os expertos falan de aplicar tamén o sentido común.”Se é maior de 14 anos quizá non faga falta aplicar unha ferramenta de control parental; ás veces hai que falar con estes adolescentes e asesorarlles sobre a súa identidade dixital, axudarlles a configurar o teléfono para a súa privacidade, controlar os seus tempos… Hai que acompañarlles para discernir entre o que é bo e malo en Internet”. Para os menores de 13 anos as recomendacións son máis esenciais: control parental e medidas máis restritivas de tempo e uso do teléfono móbil.


Sés porá a nota musical no programa “Novembro Lila” - Comarcas na Rede\nHomeVal MiñorBaionaSés porá a nota musical no programa “Novembro Lila”\nO concerto da cantautora galega Sés porá a nota musical da programación “Novembro Lila” deseñada pola Concellería de Igualdade e o Centro de Información á Muller do Concello de Baiona.\nO auditorio municipal V Centenario de Baiona acollerá o próximo 6 de novembro ás 19:30 horas o concerto de Sés. A artista galega presentará durante o evento o seu novo traballo discográfico ‘Liberar as arterias’. O seu sétimo traballo discográfico repleto de cancións de propia autoría.\nO evento forma parte dunha ampla programación de actividades deseñadas pola Concellería de Igualdade do Concello de Baiona, “Novembro Lila”, un programa deseñado para dar visibilidade á violencia machista coincidindo con motivo do 25 N, día internacional contra a violencia de xénero. Trátase dunha programación que abarcará todo o mes de novembro e contará cunha importante presenza feminina, cuxas pezas e traballos contan historias vividas e sentidas por mulleres. A programación completa presentarase no Salón de Plenos do Concello de Baiona, o vindeiro venres, 29 de outubro ás 12:00h, onde se desvelarán outras novidosas actividades que se idearon para a edición 2021 do “Novembro Lila”.\nO concerto é gratuíto e é necesaria a retirada da entrada previa para poder garantir o cumprimento dos aforos. Desde a Concellería informarase que a partir do 30 de outubro poderanse reservar as localidades para o evento a través do calendario da páxina web municipal do Concello de Baiona: www.baiona.gal/calendario.\nA apertura de portas para acceder á zona de concertos será unha hora antes, ás 18.30 horas, e a Concellería advirte que será necesario acudir con, polo menos, 15 minutos de antelación. Na entrada do auditorio será necesario ensinar o código QR que se xenera ao inscribirse.\nCon respecto ao cumprimento do protocolo Covid, será obrigatorio o uso de máscara, haberá un punto de desinfección de mans no acceso ao recinto e o público, que non poderá introducir comida ou bebida, deberá permanecer sentado no lugar asignado pola organización.\nO vindeiro venres, 29 de outubro ás 12:00h, se desvelarán outras novidosas actividades que se idearon para a edición 2021 do “Novembro Lila”. Unha completa programación que se desenvolverá ao longo de todo o mes de novembro, unha aposta do Concello de Baiona por visibilizar a loita contra a violencia machista, unha gran aposta do equipo de goberno.


Aumenta a participación no campionato de petanca das Festas do Cristo\nInicio/Deportes/Aumenta a participación no campionato de petanca das Festas do Cristo\nA tripleta de Valdeorras facíase co primeiro premio. Segunda era a de Fabero e terceira a de Villafranca\nPouco a pouco a afección pola petanca vaise estendendo por Valdeorras. E unha proba témola no aumento de participación no II campionato das Festas do Cristo que se celebraban na tarde do 13 de setembro nas pistas do Chao, no Barco.\nAlí se reunían nesta ocasión un total de trece tripletas (equipos formados por tres xogadores cada un): cinco de Valdeorras, cinco de Fabero, dúas de Villafranca e unha mixta (dous xogadores de Fabero e un do Barco) que disputaron o torneo nos tres campos cos que conta o Club Petanca Valdeorras, organizador do evento.\nOs 39 xogadores disputaron as sucesivas partidas ao longo de máis de tres horas, seguidas por numerosos afeccionados que animaban na Finca do Chao ata a entrega dos trofeos aos nove gañadores (tres por cada tripleta). A tripleta de Valdeorras formada por Bienvenido, Pepe e Gabriel lograban o primeiro premio (tres xamóns); o segundo era para a de Fabero; e o terceiro para a de Villafranca.\nA placa que Virginia lle entregou a Ángel. /Foto cedida.\nNo momento da entrega de premios tiña tamén lugar a sorpresa da tarde. Unha compoñente do club, Virginia, entregaba, por iniciativa propia, sendas placas a Gabriel e Ángel como os fundadores das pistas de petanca da Urbanización O Chao. “Foron as primeiras persoas que vin traballar nos campos da petanca e isto existe grazas a eles”, aseguraba emocionada ao tempo que preparba as mesas coa comida para a merenda que desfrutaban os participantes, no local que a asociación ten na Casa do Chao, cedido polo Concello do Barco.\nFotos: Mónica G. Bellver excepto as tres últimas da galería que son cedidas.\nchao comarca cristo festas finca noticias O Barco petanca provincia tripletas Valdeorras


A Policía Local de Santiago desenvolve un sistema que facilita o contacto das persoas xordas coas forzas de seguridade - Noticias. Concello de Santiago de Compostela\nA Policía Local de Santiago desenvolve un sistema que facilita o contacto das persoas xordas coas forzas de seguridade\nAs mensaxes recibiranse na Sala de Coordinación da Policía Local.\n09/06/2015 A Policía Local, en colaboración coa Asociación de Persoas Xordas de Santiago de Compostela (APSSC), pon en marcha un novo sistema que permitirá que as persoas que teñen discapacidade auditiva poidan contactar de forma directa coa policía a través dun servizo de mensaxes de texto.\nA Sala de Coordinación da Policía Local conta cunha aplicación para PC, denominada LINE, na que se recibirán as mensaxes. Así mesmo, na Sala de Comunicacións instalouse unha alarma sonora, que se activará cando se reciba unha mensaxe de forma que o persoal policial da central de comunicacións terá a tempo real a recepción da reclamación de auxilio.\nCando unha persoa xorda teña a necesidade de contactar coa Policía Local, deberá enviar unha mensaxe de texto a un número e activarase o proceso. Unha vez lido o contido, dende a base policial xestionarase o servizo, destinando o operativo correspondente, ao tempo que se contesta ao solicitante a través doutra mensaxe para que saiba que a súa demanda está sendo atendida e para obter a restante información necesaria.\nDende a Policía Local recomendan poñer especial atención en especificar o lugar no que se produce o suceso, así coma que tipo de emerxencia quere comunicar (lume, enfermidade, problemas cun vehículo, discusións ou pelexas, violencia doméstica, ou outros) posto que da correcta recepción da información dependerá a inmediatez coa que poidan acudir a prestar auxilio.\nNo caso de non ser atendidos, deberán contactar coa Policía Local a través do número de emerxencias 112. O operador saberá que se trata dunha persoa xorda e responderá mediante un SMS no que lle preguntará cal é a emerxencia e onde ten lugar.\nO número de teléfono está a disposición de todas aquelas asociacións e persoas que o necesiten. Este tipo de iniciativas son un claro exemplo de que grazas ás novas tecnoloxías, pouco a pouco, están desaparecendo as barreiras que impedían o acceso directo ás persoas con discapacidade auditiva a servizos esenciais coma a Policía Local.


A Xunta está a anular discretamente centos de licenzas de caza concedidas ilegalmente. ADEGA, Asociación para a Defensa Ecolóxica de Galiza.\nInicio / Novas / Todas / A Xunta está a anular discretamente centos de...\nA trama corrupta de funcionarios e altos cargos foi destapada pola Fiscalía a denuncia de ADEGA\nExtensa trama corrupta dende os concellos até a Dirección Xeral\nOs feitos postos de manifesto en 2012 pola Fiscalía Ambiental do TSXG a denuncia de ADEGA e instruidos polo xulgado nº 3 da Coruña, consistían na masiva concesión de licenzas de caza ilegais por parte do Servizo de Conservacion da Natureza da Coruña.\nEstas licenzas déronse presuntamente ao marxe da lei, sen que os "beneficiarios" realizaran o preceitivo exame do cazador, e pagando en compensación unha "mordida" aos conseguidores da administración.\nADEGA esixíu no seu momento o cese o xefe do Servizo de Conservación na Coruña Carlos Muñoz Martínez, e do daquela Director Xeral de Conservación da Natureza García-Borregón, ao parecer titulares tamén de licenzas. Ou non coñecían os graves feitos acontecidos durante anos baixo o seu nariz, ou sabían destas prácticas corruptas e as promoveron ou toleraron.\nHai uns meses a Xunta cesou discretamente (demisión por motivos persoais) a García-Borregón tamén implicado no caso dos masacres de lobos no Barbanza. Tentou tamén dar un perfil baixo ao escándalo e cinguilo á vía administrativa, anulando paseniñamente as licenzas ilegais previa consulta ao Consello Consultivo.\nComoconsecuencia, neste 2014 produciuse unha auténtica avalancha de peticións de licenzas (e de matrículas para realizar o exame do cazador) que antes era posíbel conseguir pola vía rápida pagando entre 120 e 150€.\nGravísimas implicacións penais aínda non resoltas\nÁ marxe das responsabilidades político-administrativas, ADEGA denunciou tamén a esistencia de implicacións penais:\nPresunta prevaricación, trato de favor, suborno, malversación de caudais públicos, falsidade documental... Alén dun presunto delicto ambiental por canto a práctica da caza en situación ilegal pode ter graves consecuencias para a conservación dos recursos naturais, e tamén presuntos delictos contra a seguridade pública por canto a tenza de licenzas de caza ilegais permite tramitar (e obter) diante da Garda Civil, permisos para portar armas de fogo.\nADEGA persoouse no procedemento aberto pola Fiscalía para coñecer tamén, entre outros estremos:\n-Quenes foron os políticos responsábeis de permitir, por acción ou omisión, semellante comportamento corrupto? Era coñecedor o Conselleiro Sr. Hernández destas prácticas? A Dirección Xeral de Conservacion da Natureza nunca detectou que se estaban emitindo licenzas de caza sen pasar o exame do cazador nen pagar as correspondentes taxas?\n-Que implicacións tivo para a conservación das especies faunísticas o feito de que ducias de cazadores estiveran pegando tiros no monte sen acreditar saber como e que poden cazar?\nDenuncia da fraude masiva das licenzas de caza\nAs mentiras de Borregón sobre os masacres de lobos


Xogos novo de hoquei libre\nXogos novo de hoquei\nPasar un bo tempo xogando o xogo de Arcade onde vai participar nunha mesa de torneo hoquei contra un gran rival. Cada xogador ten que escoller o seu propio carácter. Xogar ben en campo e tentar encaixar máis goles que o rival. Os xogos son divididos en períodos de 45 segundos cada unha.\nTáboa Hockey Tournament\nXogo de hoquei de mesa onde ten que derrota o equipo. Terá que utilizar os seus reflexo e poder marcar un punto.\nTracción verde gran\nXogar hoquei con amigos de Bob Esponja. Vai ter que ser rápido se quere poñer máis goles que o rival e gañar o partido e pasar á seguinte fase.\nSponge Bob torneo de hoquei\nElimina os zombies, esmagando-los con bolas de cricket.\nTen que defender a súa meta, se marcar tres goles perder o partido.\nExcelente xogo de hoquei que disputa emocionantísimos xogos 3D vós Ice. Pasar, lanzar ou interceptar os seus adversarios cando está defendendo.\nHockey cara off\nVai rir moito de xogar arcades clásicos de hoquei de mesa. Probe marcar-lle máis goles que o rival para ti, considerada o momento da saída.\nSe sempre gusta de xogar Air Hockey, agora tes a oportunidade de xogar este arcades clásicos xogos de mesa sen saír da súa propia casa. Primeiro, seleccione o equipo que quere participar e tentar poñer o comprimido na meta máis veces do que o seu opoñente. As regras son simples, que se destinen a maioría de vitorias obxectivos.\nCon "Hockey Xtreme" pode pór na pel dun atleta de elite, pero esta vez o protagonista do xogo está nunha cadeira de rodas. Debe escoller o ángulo ea forza adecuada para tratar disco o número máximo de goles o porteiro defendendo o seu obxectivo, el tamén vai cadeira de rodas. Certamente é o primeiro na clasificación xeral.\nEs famoso xogador de hoquei no xelo e xunto co seu equipo de atinxir o final dos Xogos Olímpicos de inverno. Todas as esperanzas para gañar a partida colócanse en ti, poñer tantos goles como sexa posible antes do tempo acabar. Ten unha barra de enderezos, faga o campo cando pensa que o bar está na dirección correcta.\nReto de hoquei\nDivertido xogo onde toma un partido emocionante de hoquei no xelo. Ten un tempo limitado e ten que afinar a súa meta é que todos os puntos que poida antes de que o tempo se esgota. Nin tiro nin os defensores diante de ti así que vai poñer nada fácil, pero seguramente as súas habilidades poderá bater o seu propio record.\nSekonda Super League\nSe sempre gusta de xogar hoquei no xelo con este partido pode practicar todo o tempo que queiras. Ten que calcular o poder de lume e o ángulo axeitado para comezar furar un porteiro obxectivo. Algo que parece moi sinxelo, non é así. Cantos goles serán capaces de colarle o porteiro superado?\nXogos de hoquei: hoquei quizais non sexa un dos máis populares de todos os deportes, pero unha vez que comezar a xogar, vai pegalo o truco e vai custa desprenda. Entre todos estes xogos de hoquei ten unha boa oportunidade. Nalgúns terá que tomar un xogo de hoquei completa e tentar marcar máis goles que o rival. Noutro como o sol ten que facer tiros directos, de xeito que pode practicar para ser o mellor en grandes xogos. Tamén ten pequenas mesas onde reflexo e velocidade de reacción é o que vai axudar a engadir á súa puntuación como moitos. Cando comezar a xogar o gran descoñecido, vai facer un dos seus deportes favoritos.\n5. Hobo prison Brawl\n6. Fun da Vinci\n8. Bloqueos de estradas\n9. Infantería Covert 2


A ler a Rodeira!!!: Agustín Fernández Paz cos Papalibros\nAgustín Fernández Paz cos Papalibros\nAgustín Fernández Paz é un dos escritores máis prolíficos da literatura galega: transcorreron máis de vinte e cinco anos desde que publicou a súa primeira novela en 1989.\nCoas súas obras ten acadado moitos premios, entre eles o Premio Lazarillo (Contos por palabras, 1991) e o Premio Nacional de Literatura Infantil e Xuvenil ( O único que queda é o amor, 2007).\nDesta vez Os Papalibros leron Trece anos de Branca ( 1994), obra coa que gañou o Premio Edebé de Literatura Xuvenil e que vai xa pola décimo sexta edición.\nConta a historia de Branca, unha rapaza de trece anos enferma de hepatite que, para pasar o tempo, decide facer un álbum con vellas fotografías que a nai garda nunha caixa. Cada foto ten un efecto evocador e con elas vai lembrando e contándonos distintos episodios da súa vida.\nO que máis lles gustou aos lectores foi a orixinalidade da estrutura: vai contando a sús vida a partir de fotos.\nAdemais dos temas propios da literatura xuvenil ( a relación cos pais e os irmáns, os amigos, os primeiros amores, o colexio,...) descubriron como se adestran as pombas mensaxeiras, unha afección de Lois, o amigo da nosa protagonista, o que demostra que sempre se aprende algo novo coa literatura\nFixemos unha pequena exposición das obras de A. Fernández Paz que temos na nosa biblioteca. Agardamos que se animen a ler algún destes títulos.\nComo remate da sesión sorteamos entre o alumnado lector un caderno das Bibliotecas escolares e mais unha entrada de cine.\nMostapha Abidour e David Bernárdez con cadanseu agasallo.\nSe queres máis información sobre Agustín Fernández Paz, pincha no enlace.\nPublicado por Bibliorodeira ás 10:47


Transporte TCDD e ferrocarrís de Uzbekistán - RayHaber\ncasaO MUNDOASIA998 UzbekistánFerrocarrís de Uzbekistán Cooperación co transporte TCDD\n05 / 09 / 2019 Levent Elmastaş 998 Uzbekistán, ASIA, O MUNDO, ferroviaria, XERAL, Headline, TURQUÍA, Transporte TCDD Inc. 0\ncooperación co transporte de Tcdd e as vías de ferrocarril de Uzbekistán\nTCDD Taşımacılık AŞ e os representantes de ferrocarrís de Uzbekistán 04 xuntáronse en Tashkent o 2019 de setembro.\nO presidente xeral do transporte de TCDD, Erol Arıkan e Uzbekistan Railways, o presidente Hasilov Husniddin Nuruddinovich, presidiu a reunión; Discutíronse os problemas que hai que facer para aumentar o transporte a través da liña ferroviaria Baku-Tbilisi-Kars.\nAdemais, mentres se discutiu o borrador dos vagóns a empregar no transporte, examináronse in situ as instalacións e centros loxísticos dos ferrocarrís de Uzbekistán.\nErol Arıkan, director xeral de Transporte TCDD, subliñou que se creou un corredor importante para o transporte de potencial de carga desde o Extremo Oriente a Europa a través da liña de ferrocarril Baku-Tbilisi-Kars e dixo: Un deles é o simpático e irmán do país Uzbekistán. Mentres establece un corredor norte-sur con Rusia a través do ICTA, os transportes en nove destinos, incluídos Kazajstán, Azerbaiyán, Uzbekistán, Turkmenistán, Afganistán e China, están aumentando tanto en cantidade como en diversidade e continúan as negociacións para novos destinos. Como TCDD Transportes, somos conscientes de que estas colaboracións contribúen ao desenvolvemento da rexión e ao desenvolvemento do sector ferroviario. Estamos encantados de ver isto en Uzbekistán e estamos encantados de ver que a nosa cooperación mellorou. "\nComo é sabido, os representantes do goberno Turquía-Uzbekistán 23.07.2019 no Formulario de Cooperación Uzbekistán, Turquía, realizada en Ankara asinaron un memorando de entendemento sobre o desenvolvemento das relacións entre ambos os países e mellorar a decisión de cooperar na creación de transporte realizada neste contexto Kars-Tbilisi-Baku ferroviaria fora tomada.\nProtocolo de cooperación asinado entre TCDD e Ferrocarrís de Acerbaixán 18 / 09 / 2017 Transporte TCDD Inc. Director data Departamento Xeral de Loxística director Mehmet Veys Kurt Altınsoy 13-15 2017 de setembro en Baku entre Acerbaixán Ferrocarrís (ady) atopados en unha visita de estudo. Nas reunións celebradas durante a visita, discutíronse os acordos a aplicar e as tarifas de transporte que se aplicarían á liña Baku-Tbilisi-Kars (BTK). modos BTK transportes alternativos ao sur de Irán, Rusia na liña norte-Siberian e da Trans-Caspian vir dos corredores de Xeorxia do porto de Poti a carga vai a Europa e para o noso país para garantir o transporte da liña BTK alcanzaron a decisión de crear a tarifa correspondente socios aplicando asinado un protocolo bilateral sobre tarifas. Transporte TCDD Inc. A delegación renovou Baku hey\nTransporte TCDD para BTK e Cooperación ferroviaria austríaca e azerbaiyana 15 / 12 / 2017 Transporte TCDD Inc. O director xeral Veysi Kurt visitou 11-13 2017 decembro para realizar unha visita de traballo a Bakú, Azerbaiyán. No ámbito da visita, TCDD Taşımacılık A.Ş. asinou un memorando de entendemento entre os ferrocarrís austríacos (RAIL Cargo) e os ferrocarrís estatais de Azerbaiyán (ADY). O memorando de entendemento, que ten como obxectivo aumentar o transporte ferroviario entre Europa, o Cáucaso e os países asiáticos, leva a cabo TCDD Taşımacılık A.Ş. Asinou o director xeral Veysi Kurt, o director xeral de Rail Cargo, Eric Reghter, o vicepresidente de ADY, Iqbal Huseynov. Asistiu á cerimonia de firma como observador no presidente de ADY e no ministro de ferrocarril de Azerbaiyán, Cavid Gurbanov. TCDD falando na cerimonia de sinatura de İmza\nAcordo de cooperación estratéxica entre TCDD e as vías férreas de Casaquistán 14 / 09 / 2018 12 setembro 2018 comezou en Ankara en Foro Turquía-Casaquistán Investimento no Casaquistán Railways Compañía Nacional con TCDD Transport Inc (ktz) asinaron un acordo de colaboración estratéxica. Durante a reunión entre as delegacións dos dous países, o director xeral dos ferrocarrís estatais turcos (TCDD) estaba representado por Veysi Kurt. "O transporte de busca manter un traballo común para mellorar." Pola República de Casaquistán co Acordo ea República de Turquía, a Ruta Trans-Caspian Internacional de Transporte (TITAN) (dentro do corredor central) actividades, do Cáucaso e para mellorar o potencial de transporte de tráfico en partes de Europa e do desenvolvemento do transporte ferroviario ...\nEventos do sistema ferroviario: Feira internacional de loxística e transporte de Uzbekistán - Trans Uzbekistán 06 / 05 / 2013 Exposición Internacional de Transporte e Loxística de Uzbekistán Trans Uzbekistán 12-14 2013 de novembro celebrarase en Tashkent. ¡PARTICIPE DA FERIDA MÁIS GRANDE DE TRANSPORTE DE UZBEKISTAN! 10. Exposición internacional de loxística e transporte de Uzbekistán - Trans Uzbekistán 2013 12 -14 novembro 2013, Uzexpocentre, Tashkent, Uzbekistán Para obter información detallada sobre o evento, faga clic en: Raillynews\nO Uzbekistán xira no transporte ferroviario 03 / 05 / 2016 Uzbekistán levanta obxectivos no transporte ferroviario: Uzbekistán ten como obxectivo aumentar o transporte ferroviario por cento 4 comprando locomotoras 24 no ámbito do desenvolvemento do sector ferroviario no país. Os ferrocarrís estatais de Uzbekistán dixeron nun comunicado que a locomotora 20-2016 2020'i de pasaxeiros do goberno, incluíndo as pezas de locomotoras eléctricas 8, pretendía comprar. Os procedementos de adquisición para a adquisición destas locomotoras continúan, os procedementos de adquisición serán lanzados nun futuro próximo. Na declaración, está previsto que o transporte ferroviario no país aumentará 24 por cento en 8 como consecuencia da compra de locomotoras que se utilizarán nos trens de pasaxeiros 16 e 2020.\nFerrocarrís de Uzbekistán\nEventos do sistema ferroviario: Feira internacional de loxística e transporte de Uzbekistán - Trans Uzbekistán\nO Uzbekistán xira no transporte ferroviario


Fabricantes de bancos de traballo - Fábrica e provedores de bancos de traballo de China\nEquipos de laboratorio dental Banco de traballo dental único JM-52\nEste tipo de estación de traballo dental adopta amplamente algúns consellos de técnicos odontológicos famosos tanto na casa como no estranxeiro. O material principal consiste en estampación en frío, aliaxe de aluminio fundido a presión e extrusións. A través do deseño de modelado 3D e mediante máquina de corte por láser, dobra CNC máquina, soldadora automática e outros equipos modernos de mecanizado de precisión. O material da superficie pódese fabricar con taboleiro ignífugo de alta densidade ou aceiro inoxidable ou mármore artificial.\nEquipos de laboratorio dental Banco de traballo dental único JW-53 (1,2M)\nEquipos de laboratorio dental Banco de traballo dental único JW-54 (1.4M)\nEquipos de laboratorio dental Banco de traballo dental único JW-55 (1,6M)\nEquipos de laboratorio dental Banco de traballo dental único JW-56 (1,8M)


Fomentar o voto | Galicia Digital\nFomentar o voto\nEstamos en época directamente preelectoral e o fomento do voto, se compre facelo en todo momento, agora é obrigado.\nCando máis votantes acudan ás urnas, máis representativo é o resultado. Cantos máis votos, máis forza moral teñen os elixidos para exercer os seus cargos.\nO de votar, que moitos facemos con fruición, aínda compre fomentalo agora e sempre xa que existe unha gran masa de indecisos que poden volverse atrás por calquera circunstancia imprevista, por un mal día ou por un día fabuloso que - ó ser domingo - permite adicarse ó lecer en grado superlativo.\nO que está mal visto é o fomento do voto o mesmo día dunha elección, "carretando" os electores ata as mesas, facilitando o desplazamento de persoas con problemas, subministrando a cambio determinada papeleta para que o votante "non se equivoque" á hora de escoller.\nEstá recente o fallo dun xuicio por acarreo de votantes na Audiencia de Pontevedra, que se saldou sen maiores problemas para os acusados. Porque é dificil determinar cando este acarreo é interesado ou filantrópico.\nQuen axude a que determinados colectivos con problemas, persoas recollidas nunha institución, maiores con dificultades de movilidade, está facendo unha boa acción se o fai desinteresadamente. Ou aínda de xeito interesado pero sen coaccionar ós transportados.\nCada elección que vivimos reverdece o problema. Cada vez volve haber persoas transportadas. Pero non debéramos preocuparnos demasiado, porque se alguén practica esta picaresca pode atoparse con que o transportado sabe máis que o transportista, e se lle facilitan determinada papeleta que coloca nun bolsillo da chaqueta, ó chegar a votar saca outra papeleta que levaba no lado contrario.\nCompre, pois, fomentar o voto: ¡Todos a votar!. Pero con liberdade.\nCoa relativa liberdade que nos dá a nosa procedencia familiar, o contorno vital, o traballo, as amistades, as presións; coa relativa libertade que todos nos recoñecemos nos máis diversos aspectos en que podemos ir representando a nosa vida.


Curso sobre control da vespa velutina o vindeiro luns en Monforte - Campo Galego\nInicio / Apicultura / Curso sobre control da vespa velutina o vindeiro luns en Monforte\nGonzalo Calvo e Sandra Rojas impartirán a xornada formativa, centrada nos sistemas existentes para a loita nos apiarios e a protección das colmeas, así como o mantemento das arpas eléctricas e os distintos atraíntes recomendados segundo a época do ano\nCampo Galego - 20/09/2021\nCampo Galego 20/09/2021 12:45 p.m.\nO Centro de Formación e Experimentación Agroforestal (CFEA) de Monforte de Lemos acollerá o vindeiro luns, 27 de setembro, unha xornada formativa sobre o control da vespa velutina e os distintos métodos para a protección das colmeas.\nO curso, de 5 horas de duración, desenvolverase nas instalacións do centro en horario de 4 da tarde a 9 de noite. Se o tempo acompaña faranse prácticas no colmear, polo que as persoas interesadas en participar deberán levar traxe.\nOs encargados de impartir o curso serán Gonzalo Calvo, veterinario da Asociación Galega de Apicultura, e Sandra Rojas, bióloga da Universidade de Vigo e responsable de coordinar o programa Stop Vespa Velutina.\nA xornada de formación é de balde e as solicitudes para poder participar deberán ser enviadas ao correo electrónico cesar.crespo.vazquez@xunta.gal, adxuntando o seguinte formulario en pdf e asinado. O prazo límite para anotarse é o día 26 de setembro.\nO curso forma parte da oferta formativa do centro para este ano e está financiado ao 75% con fondos europeos a través do FEADER.\nOBRADOIRO SOBRE A VESPA VELUTINA: ACTUALIZACIÓN DOS MEDIOS DE CONTROL\nDocente: Gonzalo Calvo\n1. A vespa velutina na apicultura galega\n2. Anatomía e diferenzas coa vespa autóctona: ciclo biolóxico\n3. Necesidades nutricionais ao longo do ano\nDocente: Sandra Rojas\n4. Medios de control e loita nos apiarios.\nMétodos de trampeo e atraíntes segundo a época do ano.\nUso e mantemento de arpas.\nOutros sistemas de protección das colmeas.\n5. Liñas de investigación presentes e futuras.


Descubre o servizo de xeolocalización da nosa app – Marineda City\nDescubre o servizo de xeolocalización da nosa app\nHoxe querémosvos falar dunha funcionalidade da nosa app móbil que estamos seguros vaivos resultar de moitísima utilidade: trátase do servizo de xeolocalización, grazas ao cal poderás atopar rapidamente calquera establecemento de entre as nosas máis de 200 tendas e locais de lecer e restauración. De igual forma, permitirache atopar o punto exacto no que se celebra calquera dos eventos da nosa axenda e ata gardar a situación do teu coche no aparcamento para non perder tempo buscándoo cando acabes as túas compras ou a túa xornada de lecer.\nParece útil, verdade? Pois para utilizar este novo servizo, co que queremos facer a túa visita a Marineda City o máis cómoda posible, o primeiro é descargar a nosa app: podes facelo na app store se tes un iPhone ou en Google Play se o teu terminal é Android.\nUnha vez a teñas instalada no teu teléfono, poderás facer un perfil para que a información que che mostremos se adapte aos teus gustos e necesidades. Tamén podes continuar como invitado, sen necesidade de cubrir ningún formulario.\nAtopa a túa tenda ou evento\nPreme nos tres puntos da parte superior esquerda para abrir o menú.\nSe o que queres é dirixirte a unha tenda, fai clic en establecementos, atopa o que che interese e accede ao mapa: a aplicación guiarache ata o lugar elixido desde a túa posición ou desde calquera outro punto do centro que elixas.\nSe o que desexas é saber onde se celebra un evento, vai á axenda (podes chegar desde o menú ou desde o acceso directo na parte inferior da pantalla de inicio), selecciona a actividade á que queres asistir e, de novo, pulsa no mapa para que a nosa app che amose o camiño. Ten en conta que para facer uso desta función debes ter o bluetooth activado.\nLocaliza o teu coche\nTamén desde o menú podes atopar a función para chegar facilmente ata o teu coche no aparcamento: unha vez aparques, fai clic en “Localiza o meu coche” e despois en “Gardar posición”. Tras finalizar a túa estancia en Marineda City, volve abrila e a aplicación levarate ao lugar que gardaras previamente.


As estelas dos ronseis: Cartas a Lelo\nCartas a Lelo de Xosé Neira Vilas é un libro sinxelo e fácil de ler. Neste libro, Lelo, vén sendo o amigo de Balbino, o que con el xuntaba herbas para o fumazo da noite de San Xoán, o que o salvou de morrer afogado no río, o que soñaba con ser músico, ou mariñeiro ou aviador; pero marcha a Brasil cos seus pais, e os dous amigos cartéanse contándose as novidades e Lelo fálalle de Brasil.\nBalbino cóntalle todo ao seu compañeiro de aventuras que está lonxe, máis alá do mar. Un día vai a súa aldea e fala das cartas que se envía con Lelo, e outro rapaz chamado Toño comeza ramén a escribirlle e dende esas, cartéanse.\nO libro de Cartas a Lelo está composto polas cartas de Toño nas que, nalgunhas ocasións alude ao contido das que recibe do seu amigo.\nÉ un libro que trata o tema da emigración, esa época na que as familias ou pais marchaban a América para facer máis cartos, de ahí a frase Facer as Américas.\nCartas a Lelo é a segunda vez que o leo, e esta lino para documentarme para facer un traballo sobre a guerra civil. É un libro que me gusta polas aventuras de Toño e os amigos e a pesares de que cada capítulo trata sobre unha historia diferente resultoume un libro divertido.\nTodos os capítulos me gustaron pero o que máis me gustou foi: Cantarela, circo e teatro, xa queantes non había xoguetes, nin televisión pero os rapaces divertíanse igual a pesar de non ter tantas cousas como nós temos agora. Neste capítulo os nenos montan un teatro para divertir á xente mentres eles tamén o pasan ben. Canta imaxinación tiñan !\nAtoparalo en Clásicos, Emigración


Ecoloxistas, Afectados polas Infraestruturas e políticos alzan a súa voz en defensa da protección do medio ambiente na área metropolitana | Xornal Galicia Norte\nO concello apoiou hoxe a lectura dun manifesto por parte de representantes da Asociación de Veciños Afectados polas Infraestruturas en defensa da ecoloxía na comarca da Coruña e en contra do trazado da Vía Ártabra\nAs voces en defensa do medio ambiente na área metropolitana chegaron esta mañá a María Pita. A alcaldesa, Inés Rey, e os concelleiros de Urbanismo e Medio Ambiente, Juan Díaz Villoslada e Esther Fontán, arrouparon coa súa presenza a lectura dun manifesto en defensa da ecoloxía na área metropolitana e en contra da destrución da área húmida da Gándara. As e os veciños afectados estiveron acompañados por representantes municipais da área metropolitana da Coruña, entre outros, o alcalde de Cambre, Óscar García Patiño, a primeira tenente de alcalde de Culleredo, Guadalupe Pombo, o segundo tenente de alcalde de Carral, Pablo Couto, e parlamentaria socialista Begoña Rodríguez, así como as organizacións ecoloxistas Adega e Sociedade Galega de Historia Natural. Tamén asistiu o voceiro do grupo municipal do BNG, Francisco Jorquera.\nPor iso, o manifesto afonda na obriga dos poderes públicos de “velar e protexer os espazos naturais, así como crear dominios públicos como unha das técnicas máis efectivas de protección de certos tipos de bens e contornas”.\nNeste senso, os colectivos anunciaron a súa intención de apoiaren a campaña “Pensando global e actuando local” para presentar a candidatura de Greta Thunberg ao premio Princesa de Asturias á Concordia 2020 a través de change. org, como símbolo da necesidade de se involucrar individualmente e de lles esixir comportamentos responsables ás e aos gobernantes.\nNo ámbito das infraestruturas, denuncian “as innumerables modificacións que sufriu durante os últimos quince anos a Vía Ártabra ata chegar a ser un eixe ineficiente economicamente, absurdo no social e desastroso no ambiental” e pídenlle á Xunta que recapacite e paralice o proxecto. “Aínda están a tempo de pararen unhas obras que supón unha agresión ambiental irreparable”, sinalaron.\nseptiembre 20, 2019\tpor xornal norte\tComments are off 116 visitasen A Coruña, Concellos\nSiguiente: A Xunta de Galicia adxudica 15 prazas para poñer en marcha a nova residencia de Aspronaga\nAnterior: A Coruña acolle a mostra de Red Eléctrica “Unha autoestrada detrás do enchufe”\nO PSOE pide actuacións inmediatas de conservación e mantemento do Camiño Inglés ao seu paso por Ordes debido ás malas condicións nas que se atopa\njulio 26, 2016\tComments are off 611 visitas\nO PSOE de Ordes instará ao Concello de Ordes a solicitarlle ao Xacobeo que leve ...\njunio 27, 2017\tComments are off 614 visitas\nmayo 5, 2017\tComments are off 494 visitas\nO equipo do Xuventude de Frades proclamouse campión da XI Liga Municipal de Fútbol Sala ...


A Asociación Mulleres Rurais Olvido de Pol comezou cos cursos - GALICIAXA\nA Asociación Mulleres Rurais Olvido de Pol, vén de comezar os cursos de este ano. Así, esta semana comezaron un de ganchillo e calceta, ademais de costura básica que será os martes de 16 a 18 na Biblioteca do Concello.\nTamén comezaron un de ioda no local da Carballeira de 16 a 17, e repiten o curso de bolillos, xa que tuvo moi boa aceptación entre os asociados.\nA maioría destes cursos rematarán en decembro, e está aberta a inscrición para participar neles. tan so hai que pagar o prezo do curso que é de 20 euros para as socias e 23 para as non socias.\nDesde a asociación, lembran que abriron os cursos de adultos para a piscina e que serán de 21.30 a 22.30; e que seguen cos cursos de pilates os martes a noite.\nEste outubro a asociación fará un xantar co motivo do seu 20 aniversario, aínda que non teñen de momento plantexada a xornada festiva.\nAsociación Mulleres RuraisPol


Rodri non continuará como adestrador do primeir equipo | SD Compostela\nO club agradécelle o labor realizado e o seu compromiso co Compos\nSantiago de Compostela, 21 de maio de 2022\nA SD Compostela decidiu que Rodri Veiga non continúe como adestrador do primeiro equipo a próxima tempada. A mala dinámica de resultados dos últimos meses, cunha moi mala segunda volta, e o ambiente enrarecido dos últimos partidos levaron ao club para tomar esta dolorosa decisión.\nTras analizar a campaña realizada polo equipo na Segunda RFEF, tanto desde a dirección deportiva como tamén no seo da xunta directiva, hai unha opinión unánime de que o bo traballo no día a día que se estaba levando a cabo desde o corpo técnico só tivo reflexo na primeira metade de tempada, na que se lograron uns números de campión, pero desvaneceuse por completo en toda a segunda volta.\nPara tomar esta dolorosa decisión, xunta directiva e o director deportivo tiveron unha longa reunión durante esta semana, un encontro no que acordaron trasladarlle ao adestrador do primeiro equipo a súa decisión de que non continúe no posto a próxima tempada. Dita decisión foi comunicada ao técnico na tarde do venres, nunha reunión na que imperou a cordialidade, o bo ambiente e a tristeza que se desprendía de todas as opinións.\nRodri expresou o seu pesar por non poder devolverlle ao club o que este lle deu, pero entendeu a decisión e mesmo expresou que seguro que era o mellor para todos.\nRodri deixa o cargo como un auténtico cabaleiro, exactamente igual que o tomou hai case un ano. Deste xeito, dixo sentirse un compostelanista para sempre e trasladou a súa intención de seguir botando unha man á entidade. Por iso, xunta directiva e director deportivo trasladáronlle a súa intención de querer buscarlle un espazo de traballo dentro do club.\nAínda que está por definir a devandita área, esta permitiralle seguir axudando ao Compos da súa vida, man a man con Manuel Castiñeiras, posiblemente atendendo a secretaría técnica e o scouting do club.\nAsí mesmo, desde o club só queda darlle as grazas a Rodri por este duro ano de traballo e desexarlle o mellor nos seus novos proxectos e labores.\nA Fundación SD Compostela pot...


A lei rexional de drogas non impediu que os mozos murcianos sexan os que máis beben de España | Consumer\nA lei rexional de drogas non impediu que os mozos murcianos sexan os que máis beben de España\nO consumo en escolares de Murcia de 14 a 18 anos sitúase dez puntos por encima da media nacional\nOs esforzos das autoridades para que os mozos murcianos desterren o culto á litrona e aos cubalibres fallaron estrepitosamente a tenor dos últimos datos sobre consumo de alcol referidos a este sector da poboación. Os escolares da Rexión de Murcia de entre 14 e 18 anos ostentan a triste honra de beber moito máis que o resto dos adolescentes do país, a pesar de que en Murcia existe desde 1997 una lei rexional, pioneira en España, contra o abuso do alcol en menores e novos.\nSegundo a última enquisa achega do uso de estupefacientes realizada pola Consellería de Sanidade, dentro do Plan Nacional sobre Drogas, o 67,3% dos adolescentes murcianos toman bebidas espirituosas _sobre todo os fins de semana_, o que lles sitúa dez puntos por encima da media rexistrada a nivel nacional (58%). O consumo é similar ao de Murcia, aínda que algo máis baixo, en autonomías con bo clima, como a Comunidade Valenciana, Andalucía, e tamén destaca o hábito de tomar copas en zonas do norte da Península.\nEducación e prevención\nA denominada Lei sobre drogas paira a prevención, asistencia e integración social, elaborada polo Executivo rexional ao ano de que o PP chegase ao poder, introduciu por primeira vez en España a prohibición da venda de alcol a menores de 18 anos, así como o seu consumo.\nAspectos considerados novos na estrita e polémica normativa paira combater o botelleo nas rúas de Madrid que prepara o Executivo de Alberto Ruiz Gallardón, xa veñen recollidos no texto legal murciano. É o caso de non permitir a subministración de bebidas alcohólicas de alta gradación _máis de 16º_ en gasolineiras, aínda que o Goberno madrileño quere actuar de forma aínda máis restritiva prohibindo incluso a dispensación de alcois con menos de 16º, caso de bebidas tan populares como o vermú ou os licores de froitas.\nAs esperanzas postas na lei rexional non cumpriron o seu obxectivo de facer que os mozos reneguen da teoría de que só emborrachándose é posible pasalo ben cando se salgue de festa.\nO director xeral de Atención ao Cidadán e coordinador de drogas do Goberno murciano, Luís Navarro, explica que non existe una causa clara do elevado consumo de alcol entre os mozos da Rexión, aínda que sospeita que «o bo clima do que gozamos convida a saír máis á rúa e a tomar copas».\nNavarro asegura que a Consellería de Sanidade seguirá apostando pola implantación e desenvolvemento de programas de prevención e de educación sobre drogas en centros escolares de Primaria e en institutos.\nConsumo: o 67,3% dos escolares murcianos de entre 14 e 18 anos beberon alcol no último mes. A porcentaxe medio rexistrado a nivel nacional é do 58%. Idade de inicio: os adolescentes murcianos empezan a beber alcol aos 14,8 anos. Preferencias: o 66,1% toma cubalibres, o 60,3% prefire a cervexa, o 43.1% probou os licores de froitas e o 35% bebe whisky.\nalcol jóvenes-gl murcia-gl


Espazo - Riquela\nYou can't talk to a man With a shotgun in his hand Carole King\nComida, música, tragos e máis…\nRIQUELA (música, comida, bebidas…) divídese en dúas zonas diferenciadas tanto en horarios como en contidos: RIQUELA BAR e RIQUELA CLUB.\nRIQUELA CLUB é a esencia cultural do espazo, unha sala con capacidade para máis de 200 persoas onde gozar de música en vivo e unha gran variedade de espectáculos. RIQUELA CLUB é ao mesmo tempo unha sala versátil e flexible, preparada tamén para acoller concertos e eventos nun entorno máis íntimo.\nA nosa ampla carta de bebidas foi deseñada en consonancia co espírito dun local no que gozar do directo musical. Nun espazo coidado e con personalidade, en RIQUELA CLUB poderás atopar unha programación estable, variada e de calidade con concertos, ciclos, festivais, residencias de artistas e propostas singulares de rock, soul, jazz, blues e outros xéneros musicais.\nDisfruta da nosa terraza monumental\nEn RIQUELA CLUB dispoñemos de todo o necesario para levar a cabo o teu evento. Se queres montar un concerto podes descargarte o rider técnico da sala e ver exactamente o equipo de son co que contamos, o noso backline básico e o noso escenario. Aquí vos deixamos un resumo das especificacións técnicas:\n- Escenario de tarimas de 4x3 m.\n- Equipo de son con watios de sobra para as dimensións da sala.\n- Monitores de escenario.\n- Mesa de son dixital con control dixital táctil.\n- Microfonía estándar voces, amplificadores e batería.\n- Backline básico (batería, amplificador de baixo e amplificador de guitarra).\n- Mesa de DJ con 4 canais.\n- Pratos e pletinas de CD.\n- Sistema de son hi-fi.\n- Sistema de proxección de imaxes.\nSe tes dúbidas podes contactar connosco ao través do noso formulario de contacto ou escribíndonos a eventos@riquela.com\nDESCARGA O NOSO RIDER TÉCNICO\nReserva Riquela para o teu eventoContactar